stanford-oval/wikipedia huggingface dataset:
משק חשמל
מאפייני משק חשמל > הולכה

החשמל מובל מתחנות הכוח אל הצרכנים הסופיים באמצעות רשת חשמל נייחת, המורכבת מאמצעי השנאה וקווי הולכה.
מאפייני משק חשמל > צריכה

חשמל הוא מוצר צריכה שנמצא בשימוש נרחב מאז ראשית המאה ה-20. עבור רוב הצרכנים מדובר במוצר חיוני, ועבור חלק אף קריטי. התשלום על צריכת החשמל יחסי לכמות החשמל שנצרך.
צריכת חשמל משתנה מאוד בהתאם לשעות היממה ולעונות השנה. במדינות בהן האקלים קר, בהן נמצאת רוב אוכלוסיית העולם (מיפן במזרח ועד ארצות הברית במערב), צריכת החשמל הגבוהה ביותר מתרחשת בחורף.
התכונה החשובה ביותר של הצריכה של משק חשמל היא שיא הצריכה. שיא הצריכה מתרחש בקיץ או בחורף - בהתאם לגאוגרפיה של המדינה, ומושפע ממזג האוויר (מזג אוויר קיצוני מגדיל סיכוי לשיא), ומשינויים במשק כגידול במספר הצרכנים מול התייעלות מכשירי חשמל (שמצמצמת את צריכת החשמל). שיא הצריכה הוא תופעה קצרת מועד, המתרחשת מספר שעות או אף מספר דקות בשנה.
משק אי

מטעמי נוחות מקובל להתייחס לכל מדינה כבעלת משק חשמל משלה. בפועל, חיבור רשתות חשמל של מדינות שונות מהווה יתרון משמעותי בשל ההבדלים בשעות הצריכה הנובעים ממרחקים גאוגרפיים. באופן זה, יכולות מדינות להסתמך זו על יכולת הייצור של זו, ולצמצם את ההשקעה בתחנות כוח.
במדינות אשר כלל אינן מחוברות חשמלית למדינות שכנות או שמחוברות באמצעות חיבור אחד בלבד (שעלול לקרוס בעת תקלה) מכונה משק החשמל "משק אי". המשמעות העיקרית של היות משק חשמל משק אי היא שעל המדינה לקיים יכולת ייצור חשמל שתענה על כל צורכי המשק בכל עת. הדבר מחייב הן הקמת מערכת כזו, והן הגנה עליה שכן קריסת רכיב אחד במערכת עלולה להוביל במהירות לקריסת המערכת כולה.
קריסה של משק חשמל

כמוצר, לחשמל שתי תכונות עיקריות המאפשרות את השימוש בו: מתח חשמלי ותדר נקובים וקבועים. כל סטייה מהערכים הללו עלולה לגרום לנזקים לציוד הכלול במשק החשמל - החל מתחנות הכוח וכלה במכשירי החשמל בצד הצרכן.
משק חשמל תקין עובד ב"נקודה יציבה", בה ייצור החשמל מושווה לצריכתו, באמצעות מערכת בקרה, והמתח והתדר נשארים קבועים. אירוע פתאומי אשר פוגע בחלק ממערכת הייצור או ההולכה (למשל רעידת אדמה שתוציא מכלל פעולה מספר תחנות כוח) עלול להוציא את מערכות הייצור וההולכה מהנקודה היציבה, ולגרום שינויי מתח ותדר שיחוללו נזקים מכניים נרחבים בכל משק החשמל ובפועל ישביתו אותו עד לתיקונם. על פי ההערכה, תיקון משק חשמל שקרס כליל אמור להמשך שבועות עד חודשים. נכון להיום טרם התרחשה קריסה בסדר גודל כזה.
גם במצבים בהם הדרישה לצריכת חשמל עולה על יכולת הייצור קיימת הסכנה של יציאת המערכת מיציבות. במקרים כאלה, מבוצעת במערכת השלת עומסים על מנת למנוע קריסתה המוחלטת. מצבים כאלו התרחשו למשל ביולי 2012 בהודו, ובבפברואר 2021 בטקסס.
מודל כלכלי

מדינות שונות מקיימות מודלים שונים למשק החשמל שלהן. להמודלים הנפוצים הם:
משק לאומי - המדינה אחראית (באמצעות חברה ממשלתית) על כלל משק החשמל.
משק פרטי - הן יצור החשמל והן חלוקתו מבוצעים על ידי גורמים פרטיים. במקרים כאלה מערכת הבקרה לרוב ממשלתית. שיטה זו מאפשרת תחרות בין השחקנים השונים במשק.
ראו גם

משק החשמל בישראל
הערות שוליים

↑  ארז רביב, ‏על הנייר יש לישראל רזרבת ייצור חשמל מספקת, הבעיה שהיא מתאדה בחום, באתר דבר העובדים בארץ ישראל, 24 במאי 2020
↑  פורסם על ידי Arielsegal, איכות החשמל, באתר סגל אריאל - הנדסת חשמל, ‏2016-01-24
↑  "What Really Happened During the Texas Power Grid Outage? — Practical Engineering". Practical Engineering (באנגלית אמריקאית). נבדק ב-2021-10-17.
נוסחת השרוך

במתמטיקה, נוסחת השרוך (נקרא גם אלגוריתם השרוך או נוסחת גאוס), היא נוסחה לחישוב שטח של מצולע במישור הקרטזי על בסיס קודקודיו. שמה של הנוסחה נובע מדרך החישוב שלה על ידי מטריצות (יפורט בהמשך). המשפט נובע ממשפט גרין, אך ניתן לחשב אותו על ידי חלוקת המצולע למשולשים וחישוב הצלע של כל אחד מהם. הנוסחה היא לחישוב שטח של מצולע כלשהו, לא משנה אם הוא מצולע קמור או לא.
הנוסחה

שטחו של מצולע A בעל n קודקודים, שכל אחד מהם הוא מהצורה xi, yi), i = 1, 2,..., n), היא:
או בצורת כיתוב שונה:
כאשר xn+1 = x1, x0 = xn, yn+1 = y1 ו-y0 = yn.
דוגמאות

על פי הנוסחה ניתן לחשב את הנוסחה עבור משולש כאשר n הוא 3:
עבור מרובע כאשר n הוא 4:
ועבור מחומש כאשר n הוא 5:
דוגמאות > דוגמה ספציפית

שטח הצורה שקדקודיה הם (3,4), (5,11), (12,8), (9,5) ו-(5,6) היא:
מקור השם

מקור השם הוא בחישוב השטח על ידי מטריצה. לדוגמה, ניקח את הצורה שקדקודיה הם {(2,4),(1,2),(3,-8)}, אז ניתן לרשום את המצולע בתור המטריצה הבאה:
עכשיו נצייר קווים אלכסוניים ימניים:
ואז נצייר קווים אלכסוניים שמאליים:
אם נכפל את כל הקווים שהאלכסונים נפגשים, נחבר את כל אלה עם הקווים הימניים: (2 × −8) + (3 × 2) + (1 × 4) = −6 ונחסר מזה את הסכום של אלה עם הקווים השמאליים: (4 × 3) + (−8 × 1) + (2 × 2) = 8 ונוציא ערך מוחלט: −6 )−( 8)| = 14)|, נקבל את השטח, שהוא מחצית הערך המוחלט, כפי שניתן לקבל בנוסחה, שהוא 7.
דיאגרמה של הדוגמה הספציפית
מצע פיטסבורג

מצע פיטסבורג (באנגלית: Pittsburgh Platform), היה הצהרת עקרונות שנוסחה בידי כמה מראשי היהדות הרפורמית בארצות הברית, בוועידה שהתכנסה בפיטסבורג, פנסילבניה, בין 16 ל-19 בנובמבר 1885. אף שמעולם לא התקבל רשמית על ידי התנועה, וכמה מחבריה ניסו להתנער ממנו, ההכרזה נחשבת למסמך מרכזי של עידן "הרפורמה הקלאסית" בתולדות הזרם באמריקה, שנמשך עד אימוץ מצע קולומבוס ב-1937.
רקע

ניסיונות לרפורמה עצמאית נעשו עוד בצ'ארלסטון, דרום קרולינה, בשנות ה-20 וה-30. הגעתם של מהגרים יהודים-גרמנים לאמריקה חיזקה מגמה זו, וסביב אמצע המאה פעלו במדינה שני רבנים, יצחק מאיר וייז ודוד איינהורן, שקידמו אותה. וייז היה פרגמטיסט ושמרן למדי, וניסה לפעול תוך גיבוש קונצנזוס רחב, בעוד שאיינהורן, שהושפע במידת מה משמואל הולדהיים, היה רדיקלי וטהרן יותר. הציבור היהודי הנהיג בינתיים שינויים בהשראת התפתחויות דומות בגרמניה וגם באופן עצמאי: ישיבה במעורב, שהתקבלה לראשונה בהיסטוריה בבית-הכנסת של וייז באולבני ב-1851, נקלטה במהירות בכל רחבי הארץ. עוד ב-1869 ערכו תומכי איינהורן כינוס בפילדלפיה, אליו הגיע גם וייז, בו הסכימו על מספר עקרונות יסוד כמו דחיית האמונה בתחיית המתים לטובת הישארות הנפש בלבד ועוד.
שני גורמים הביאו לכינוסה של אספת פיטסבורג. הראשון היה פעילותו של פליקס אדלר, שהטיף מאז אמצע שנות ה-70 לחברה אתית ולביטול כל מאפיין פרטיקולרי בדת. הוא ביקר את מנהיגי הרפורמים בארצות הברית ותיאר אותם כמי שדחו כבר את היהדות אך הוסיפו לקרוא לשימורה כקבוצה נפרדת מיתר האנושות. מאידך, הותקפו רבנים כמו וייז וקאופמן קוהלר מהאגף השמרני על ידי אלכסנדר קוהוט, בוגר בית המדרש לרבנים בברסלאו, שגינה אותם קשות על כך שלא התבססו על ההלכה. הצורך לענות על ההאשמות ולהגדיר מצע שיאפיין את תנועתם על דרך החיוב הביא אותם ואת הקרובים אליהם בדעותיהם להתוועד. מבחינה דתית, האספה לא גיבשה אף עיקר שלא נוסח כבר על ידי הוגים רפורמים בגרמניה ובארצות הברית, אך היא זיקקה השקפה זו בבהירות.
מצע פיטסבורג

מצע פיטסבורג, שגובש על ידי שמונה-עשר המשתתפים – וייז שימש כיושב-הראש הרשמי, אך את הטון האידאולוגי נתנו קוהלר ואמיל גוסטב הירש הרדיקלים – ואושר על ידם פה אחד, קבע:
כל הדתות מהוות ניסיון כן להגיע להבנת האלוהים, אך היהדות היא השלב הגבוה והמושלם ביותר של זו.
הכרה בתנ"ך כתיעוד הכנתו של עם ישראל למשימתו להיות ממלכת כהנים וגוי קדוש וכטקסט בעל משמעות דתית ומוסרית עליונה. במקביל, תגליות המדע אינן סותרות את עיקרי היהדות והכתובים משקפים את ההבנה הפרימיטיבית של מחבריהם את האמת האלוהית.
הכרה בחוקי התורה כמערכת שנועדה לשרת את העם בעת קיומו העצמאי בארץ ישראל, וקבלת החוקים המוסריים והאתיים מתוכם בלבד כמחייבים גם כיום. מבין המצוות הטקסיות יש לשמר רק את אלה שמרוממות ומקדשות את החיים כיום, ולדחות את כל מה שאינו מתאים לעידן המודרני.
כל החוקים בתורה בתלמוד בנושאי כשרות, כהונה ולבוש נבעו מעידן אחר ואינם מתאימים היום. שימורם מסיג אחור ולא מקדם את ההתעלות הרוחנית ואינו משרה קדושת כהונה על העם, והם מבוטלים.
לעת קרבת התגשמות הייעוד המשיחי של עם ישראל וכינון מלכות של צדק, אמת ושלום על פני האדמה, אין הוא מהווה עוד אומה כי אם קהילה דתית והחתומים אינם מצפים לקיבוץ גלויות ושיבה לציון כדי לחדש את עבודת הקורבנות של הכהנים בני אהרן או את קיום החוקים הנוגעים למלכות ישראל בארצו.
היהדות היא דת מתקדמת ששאפה תמיד להדביק את התפתחות התבונה, וחובה עליונה היא לשמר את הרצף עם עברה המפואר. הנצרות והאסלאם הן בנותיה, ומשתתפות אף הן בהפצת רעיונות המונותאיזם, ויש להתייחס אליהן באהדה ובחברות.
דחיית האמונה בתחיית המתים ובשכר ועונש בגן עדן ובגיהנום כמושגים זרים ליהדות שיובאו מדתות אליליות, תוך הדגשת הדבקות בהישארות הנפש כעיקר מרכזי.
שאיפה למגר את אי-הצדק החברתי ברוח התורה.
לאחר הכנס

למרות שכמה מחשובי הוגיה נטלו בה חלק, התנועה הרפורמית מעולם לא אימצה את ההצהרה באופן רשמי. חבר הנאמנים היברו יוניון קולג' הוציא הודעה בה הדגיש כי שום מצע אינו נלמד במוסד אלא רק יהדות כשלעצמה; איחוד הקהילות העבריות האמריקניות, שנוסד על ידי וייז, פרסם בהבלטה כי הוא אחראי רק לפעולותיו שלו. ב-1905, כשעלתה ההצעה להגדיר בבירור במה מאמינים הרפורמים ולנסח הצהרת אמונה משלהם, דחה אפילו קוהלר את המצע כמחייב והעדיף עמימות. הוועד המרכזי של רבני ארצות הברית (CCAR), גוף ההנהגה העיקרי של הזרם שנוסד ב-1889, לא אימץ מעולם אף הצהרת אמונה ולא אשרר את מצע פיטסבורג.
בעקבות ההכרזה ועל רקע מתיחויות קודמות, התגבשה האופוזיציה לרפורמים בארצות הברית. מספר רבנים שהביעו קודם תמיכה בווייז ובאחרים, כמו מרקוס יסטרוב, הכריזו על נתק עם החותמים. הם הצטרפו לקוהוט, לרבנים ספרדים מסורתיים כמו הנרי פררה מנדס ולאורתודוקסים כברנרד דרכמן ועמדו מאחורי הקמת בית המדרש לרבנים באמריקה שנה לאחר מכן, שבנייתו סימנה את ראשיתה של היהדות הקונסרבטיבית בארצות הברית.
למרות שלא קיבל מעולם אשרור מגבוה באופן מחייב, המצע היה בעל השפעה גדולה. הדעות שהובעו בו, שרווחו בקרב מרבית רבניה, היו הבסיס הרעיוני עליו נשענה התנועה הרפורמית בארצות הברית כיובל שנים, בתקופה בהיסטוריה שלה שנודעה כ"רפורמה הקלאסית". בעשורים שלאחר מכן הכתיבו היחס האוהד לציונות שגילו מנהיגים בזרם וקליטתם של מיליוני מהגרים יהודים מרוסיה, שהיו מסורתיים יחסית, שינוי מגמה. ב-1937, בין היתר על רקע עליית הנאצים בגרמניה, אושרר מצע קולומבוס שהביע תמיכה בבית לאומי בארץ ישראל. גורמים שמרנים שנותרו נאמנים לרוח פיטסבורג התרכזו בין היתר סביב הרב אלמר ברגר והמועצה האמריקנית ליהדות (ACJ).
לקריאה נוספת

מיכאל מאיר, בין מסורת לקדמה - תולדות תנועת הרפורמה ביהדות, מרכז זלמן שזר לתולדות ישראל
דבורה הכהן, מנהיגה ללא גבולות: הנרייטה סאלד – ביוגרפיה, הוצאת עם עובד תשע"ט, עמ' 57.
הערות שוליים

↑  מאיר (מהדורה אנגלית), עמ' 270, 278.
מרקו טוצ'י

מרקו טוצ'י (במונטנגרית: Marko Tući; נולד ב-4 בדצמבר 1998 בפודגוריצה שבמונטנגרו) הוא כדורגלן מונטנגרי המשחק בעמדת הבלם בקבוצת דצ'יץ' מליגת העל של מונטנגרו.
קריירת מועדונים

טוצ'י שיחק בקבוצות בודוצ'נוסט פודגוריצה,יזרו ופ.ק. פודגוריצה.
בשנת 2019 החל לשחק בדצ'יץ' מליגת העל של מונטנגרו, תחילה בהשאלה ובהמשך באופן קבוע.
נוסחת הרון

בגאומטריה, נוסחת הֵרון משמשת לחישוב שטח של משולש על-פי אורכי שלוש צלעותיו. 
הנוסחה קובעת שהשטח הוא  \mathrm {area} ={\sqrt {s\left(s-a\right)\left(s-b\right)\left(s-c\right)}}={\ {\sqrt {(a+b+c)(a+b-c)(b+c-a)(c+a-b)\,}}\  \over 4}, כאשר b ,a, ו-c הם אורכי הצלעות, ו- s={\frac {a+b+c}{2}} היא מחצית ההיקף.
אי-שוויון המשולש מבטיח שכל הביטויים תחת סימן השורש חיוביים.
היסטוריה

גילוי הנוסחה מיוחס להרון מאלכסנדריה במאה הראשונה, והוכחה לנוסחה מופיעה בספרו "מטריקה" (Metrica). אף על פי כן, כיום מאמינים כי ארכימדס כבר הכיר את הנוסחה ואף ייתכן כי הנוסחה הייתה ידועה זמן רב קודם לכן.
המתמטיקאי הסיני צ'ין ג'יו-האו גילה אותה מחדש במאה ה-13.
הוכחה

להלן הוכחה מודרנית הנעזרת באלגברה ובטריגונומטריה. הוכחה זו שונה למדי מההוכחה שניתנה על ידי הרון.
נניח כי a, b, c מייצגות את צלעות המשולש, וכי A, B, C מייצגות את הזוויות הנגדיות להן, בהתאמה. על פי משפט הקוסינוסים
באמצעות שימוש באלגברה מגיעים ל-:
הגובה לבסיס a הוא (bsin(C, ומכאן נובע ש-:
| --- | --- |
 ={\frac {1}{2}}({\mbox{base}})({\mbox{altitude}}):  S\,
 ={\frac {1}{2}}ab\sin(C): 
 ={\frac {1}{4}}{\sqrt {4a^{2}b^{2}-(a^{2}+b^{2}-c^{2})^{2}}}: 
 ={\frac {1}{4}}{\sqrt {(c^{2}-(a-b)^{2})((a+b)^{2}-c^{2})}}: 
 ={\frac {1}{4}}{\sqrt {(c-(a-b))((c+(a-b))((a+b)-c))((a+b)+c)}}: 
 ={\sqrt {s\left(s-a\right)\left(s-b\right)\left(s-c\right)}}.: 
כאשר s מוגדר כ-:
הכללה

נוסחת הרון היא למעשה מקרה פרטי של נוסחת ברהמגופטה (Brahmagupta's formula) לשטח של מרובע החסום במעגל, ושניהם הם למעשה מקרים פרטיים של נוסחת ברטשניידר לשטח של מרובע.
הצגת נוסחת הרון באמצעות דטרמיננטה במונחים של ריבועי המרחקים בין שלושה קודקודים,
ממחישה את הדמיון לנוסחת טרטליה עבור נפח של פירמידה משולשת.
יציבות מספרית

נוסחת הרון כפי שהוצגה לעיל אינה יציבה מספרית עבור משולשים בעלי זווית קטנה מאוד, בחישוב העושה שימוש בנקודה צפה. חלופה יציבה מצריכה סידור מחדש של צלעות המשולש, כך ש-a ≥ b ≥ c וחישוב של הנוסחה
הסוגריים הכרחיים למניעת אי יציבות מספרית בהערכה.
מרגרט וודברידג'

מרגרט דרלינג וודברידג'-פרסלי (באנגלית: Margaret Darling Woodbridge-Presley;‏ 6 בינואר 1902 – 23 בפברואר 1995). הייתה שחיינית אמריקאית. אלופה אולימפית (אנטוורפן 1920) ושיאנית עולם במשחה שליחות 4x100 מטר.
ביוגרפיה

וודברידג' נולדה בדטרויט, מישיגן.
ביוגרפיה > מדליית זהב אולימפית

באולימפיאדת אנטוורפן (1920) זכתה וודברידג' בשתי מדליות, זהב וכסף. מדליית זהב, במשחה שליחות 4x100 מטר חופשי בשיא עולם חדש של 5:11.6 דקות, לפני בריטניה (5:40.8 דקות) ושוודיה (5:43.6 דקות). מדליית כסף, במשחה ל-300 מטר חופשי בתוצאה של 4:42.8 דקות, אחרי אתלדה בלייבטריי שקבעה שיא עולם חדש של 4:34.0 דקות ולפני פרנסס שרות' (4:52.0 דקות), שתיהן מארצות הברית. היא
וודברידג' קבעה שני שיאי ארצות הברית במשחים ל-200 יארד חופשי ול-500 יארד חופשי.
השגים

בשנת 1989 זכתה וודברידג' להכלל בהיכל התהילה הבינלאומי של השחייה.
הערות שוליים

1 2  MARGARET WOODBRIDGE (USA) - 1989 Honor Swimmer, באתר International Swimming Hall of Fame
נחש סלוד-אף מערבי

| נחש סלוד-אף מערבי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: נחש סלוד-אף
מין:: נחש סלוד-אף מערבי
שם מדעי
 Heterodon nasicus ‏ברד וז'ראר, 1852

נחש סלוד-אף מערבי המכונה גם נחש סלוד-אף הערבה (שם מדעי: Heterodon nasicus) הוא מין של נחש ממשפחת הזעמניים החי באמריקה הצפונית ושייך לסוג נחש סלוד-אף.
מאפיינים

נחש זה בעל מבנה ראש שטוח ואף סלוד הפונה מעלה. הוא מגיע לאורך של 40 - 50 ס"מ וצבעו משתנה בין שלושת תת-המינים השונים אך הוא בעל רצועות כהות לאורכו, המזכירות את רצועות העכסן. דבר זה נועד כדי לחקות את העכסן הארסי ולמנוע מטורפים להתקרב אליו. הוא בעל ראייה טובה עם עיניו הגדולות והחוטם העבה שלו המזכיר "חוטם חזיר" נועד לעזור לו לחפור באדמה. סלוד-האף בעל רוק ארסי מעט אם כי הוא לא משפיע על רוב האנשים, למעט עקצוצים ונפיחות מקומית.
הוא מצוי בטבע בטווח שבין דרום קנדה לצפון מקסיקו ולאורך מערב ארצות הברית באזורי חוליות, ערבות ופרריות, שיחיות, מדבריות ואזורי חקלאות. הוא נמצא עד לגובה 2,500 מטר. באזורים קרים הנחש נכנס לתרדמת חורף.
סלוד-האף הוא צייד של דו-חיים כמו מיני קרפדות, צפרדעים כמו אילניות או מלטאות קטנות. נחשים קטנים יאכלו גם פרוקי-רגליים כמו עכבישנים או חרקים. הטרף מוכש בניבים האחוריים בהם יש הרבה ארס המטפטף לתוך הקורבן. לעיתים נדירות הוא יטרוף גם מכרסמים קטנים.
נקבות הנחש מטילות 4–23 ביצים באזור פברואר-מרץ. הן בוקעות תוך 30 יום ולוקח לנחשים הצעירים כשנתיים להפוך לבוגרים.
תת-מינים

Heterodon nasicus gloydi
Heterodon nasicus kennerlyi
Heterodon nasicus nasicus
הערות שוליים

↑  נחש סלוד-אף מערבי באתר הרשימה האדומה של IUCN
| --- | --- |
בקרת זהויות :  GND: 7677087-4
מרגרט רתרפורד

| --- | --- |

 לידה:  11 במאי 1892 לונדון, הממלכה המאוחדת של בריטניה הגדולה ואירלנד 
 פטירה:  22 במאי 1972 (בגיל 80) צ'לפונט סנט פטר, אנגליה, הממלכה המאוחדת 
 שם לידה:  Margaret Taylor Rutherford 
 מדינה:  הממלכה המאוחדת 
 תקופת הפעילות:  מ-1925 
 מקום לימודים:  האקדמיה המלכותית לאמנות הדרמה  תיכון וימבלדון 
 בן או בת זוג:  סטרינגר דייוויס (1945–1972) 
 פרסים והוקרה:  גבירה מפקדת במסדר האימפריה הבריטית (1967)  פרס אוסקר לשחקנית המשנה הטובה ביותר (1962) 
 פרופיל ב-IMDb
 
דיים מרגרט רתרפורד (באנגלית: Margaret Rutherford; ‏11 במאי 1892 - 22 במאי 1972) הייתה שחקנית אופי אנגלייה. התפרסמה בסרטי הקולנוע "Blithe Spirit" עיבוד למחזה מאת נואל קאוורד, וב"חשיבותה של רצינות" לפי מחזה של אוסקר ויילד. תפקידה הידוע ביותר הוא דמות הבלשית מיס מארפל שאותה גילמה במספר סרטי קולנוע שעובדו לפי ספרים מאת אגאתה כריסטי.
ביוגרפיה

מרגרט רתרפורד נולדה בבלהם (אז במחוז סארי שבאנגליה). היא הייתה בת יחידה לוויליאם רתרפורד בן. בהיותה תינוקת נלקחה להודו וחזרה לבריטניה כשהייתה בת שלוש, כאשר מתה אמה והיא עברה לגור עם דודתה בסי ניקולסון. היא התחנכה ב"ווימבלדון היי סקול" ואחר כך באקדמיה המלכותית לאמנות הדרמה (RADA).
רתרפורד עבדה כמורה לאומנות הדיבור, והחלה את קריירת המשחק בגיל מבוגר יחסית. הופעת הבכורה שלה על במת התיאטרון הייתה ב-1925 בגיל 33, היא הופיעה בתיאטרון אולד ויק שבלונדון. בגלל הופעתה החיצונית, דמויות של גיבורות רומנטיות לא התאימו לה, ועד מהרה ביססה לעצמה מעמד בתחום הקומי. היא השתתפה במספר רב של סרטים בריטיים מצליחים באמצע המאה העשרים, ביניהם הסרט "דרכון לפימליקו" של אולפני אילינג. באוטוביוגרפיה שלה כתבה רתרפורד "מעולם לא התכוונתי להצחיק במשחק שלי, ואני תמיד מופתעת כשהקהל חושב שאני מצחיקה". בסרטים רבים גילמה דמויות שכבר גילמה על הבמה. בשנת 1945 נישאה לשחקן סטרינגר דייוויס והשניים הרבו להופיע יחד בסרטי קולנוע.
בשנות החמישים אימצו רתרפורד ודייוויס את גורדון לנגלי הול, שהיה אז בשנות העשרים שלו. הול עבר ניתוח להתאמה מגדרית והפך לדון לנגלי סימונס, בשם זה פרסמה ב-1983 ביוגרפיה של רתרפורד.
ב-1957 הופיעה רתרפורד בפרק בסיטקום "Dick and the Duchess", סדרה אמריקאית שצולמה בבריטניה בכיכובם של פטריק או'ניל והייזל קורט. ב-1961 גילמה את הדמות שתהיה מזוהה איתה ביותר, דמותה של מיס מארפל, בסדרה של סרטים המבוססים בצורה חופשית על ספריה של אגאתה כריסטי. רתרפורד שהייתה אז כבר בת 70 התעקשה ללבוש בגדים משלה, ושבעלה יופיע לצידה בסרטים אלה.
ב-1963 זכתה רתרפורד בפרס אוסקר לשחקנית המשנה הטובה ביותר ובפרס גלובוס הזהב על משחקה בסרט "אנשים חשובים ביותר", בו גילמה את דמות הדוכסית מברייטון פזורת הדעת, לצידם של אליזבת טיילור וריצ'רד ברטון. עוד השתתפה ב-1966 בסרטו של אורסון וולס "Chimes At Midnight".
ב-1961 הוענק לה תואר קצין מסדר האימפריה הבריטית (OBE) וב-1967 זכתה לתואר גברת מפקדת (DBE) והייתה זכאית להוסיף לשמה את התואר דיים.
בשנותיה האחרונות סבלה רתרפורד ממחלת אלצהיימר, היא קבורה לצידו של בעלה סטרינגר דייוויס שמת באוגוסט 1973, בבית קברות בכנסיית סט. ג'יימס בג'ררדס קרוס, בקינגהמשייר, אנגליה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1936 |  | Dusty Ermine | אבלין סומרס או מיס בטרבי |  |
| 1945 |  | Blithe Spirit | מאדאם ארקאטי |  |
| 1949 | דרכון לפימליקו | Passport to Pimlico | פרופסור האטון ג'ונס |  |
| 1952 | חשיבותה של רצינות | The Importance of Being Earnest | מיס לטישה פריזם |  |
| 1953 |  | Trouble in Store | מיס בייקון |  |
| 1959 | אני בסדר ג'ק | I'm All Right Jack | דודה דולי |  |
| 1961 | גברת מרפל | Murder, She Said | מיס ג'יין מארפל |  |
| 1961 | על המשמר | On the Double | ליידי ויוויאן |  |
| 1963 | גברת מרפל בולשת שוב | Murder at the Gallop | מיס ג'יין מארפל |  |
| 1963 | אנשים חשובים ביותר | The V.I.P.s | הדוכסית מברייטון | פרס אוסקר לשחקנית המשנה הטובה ביותר פרס גלובוס הזהב לשחקנית המשנה הטובה ביותר - סרט קולנוע |
| 1964 | גברת מרפל בעקבות הרצח המשולש | Murder Most Foul | מיס ג'יין מארפל |  |
| 1964 | גברת מרפל בולשת בצי | Murder Ahoy | מיס ג'יין מארפל |  |
| 1965 |  | The Alphabet Murders | מיס ג'יין מארפל | הופעת קמע ללא קרדיט |
| 1965 |  | Chimes at Midnight | מיסטרס קוויקלי |  |
| 1967 | הרוזנת מהונג קונג | A Countess from Hong Kong | מיס גולסוואלו |  |
| 1967 | ארבלה | Arabella | הנסיכה אילריה |  |
נטויי-צוואר

| נטויי-צוואר |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים מצדדי-צוואר
משפחה:: נטויי-צוואר
שם מדעי
 Chelidae ‏גריי, 1825

Hydromedusa tectifera.
נטויי-צוואר (שם מדעי: Chelidae) הם משפחת צבים בעלי צוואר מוארך וחיים בביצות ובאגמים של האזורים הטרופיים - בעיקר באמריקה הדרומית וכן באוסטרליה, גינאה החדשה ובכמה איים באינדונזיה. משפחה זו היא אחת משלוש המשפחות בתת-סדרת צבים מצדדי-צוואר (Pleurodira), השונים משאר הצבים בכך שאינם יכולים להתכנס במלואם לשריון.
חברי הקבוצה הם צבי מים בגדלים שונים וכדי להתקפל לתוך השריון השטוח יחסית שלהם, הם נאלצים לסובב את צווארם אחורה. כולם מותאמים לחיים במים והם בעלי כפות גדולות עם קרומי שחייה ויכולת לעצור את הנשימה לפרקי זמן ממושכים. חלקם מתמחים גדולים בהסוואה והם מאורבים לטרף מימי כמו חסילונים, חרקי מים, ראשנים או דגים. אחרים ניזונים מצמחים, מרכיכות או מפירות.
גודל המינים במשפחה נע מאורך 15 ס"מ אצל המין צב נהר מקוורי (Emydura macquarrii) ועד ל-45 ס"מ אצל המטמטא (Chelus fimbriata) ואצל המין אלסיה אלבגולה (Elseya albagula).
מיון

במשפחה 3 תת-משפחות, 20 סוגים ו-60 מינים:
משפחת נטויי-צוואר (Chelidae)
תת-משפחת Chelodininae
סוג Birlimarr - נכחד
סוג צב נטוי-צוואר (Chelodina) - בו צב ארוך-צוואר מזרחי
סוג Elseya
סוג Emydura
סוג ומין יחיד צב נהר המרי (Elusor macrurus)
סוג Flaviemys
סוג Myuchelys
סוג ומין יחיד Pseudemydura umbrina
סוג ומין יחיד Rheodytes leukops
תת-משפחת Chelinae
סוג ומין יחיד מטמטא (Chelus fimbriata)
סוג Acanthochelys
סוג Mesoclemmys
סוג Phrynops
סוג ומין יחיד Platemys platycephala
סוג ומין יחיד Rhinemys rufipes
סוג Bonapartemys - נכחד
סוג ומין יחיד Lomalatachelys neuquina - נכחד
סוג Prochelidella - נכחד
סוג Palaeophrynops - נכחד
סוג Parahydraspis - נכחד
סוג Linderochelys - נכחד
תת-משפחת Hydromedusinae
סוג צב הלוטרה (Hydromedusa)
סוג Yaminuechelys - נכחד
גלריה

אמדורה סובגלובוסה
צב ארוך צוואר מזרחי
מקסימיליאן הראשון יוזף, מלך בוואריה

מקסימיליאן הראשון יוזף, מלך בוואריה (בגרמנית: Maximilian I. Joseph von Bayern;‏ 27 במאי 1756 - 13 באוקטובר 1825), היה הנסיך הבוחר מבוואריה בין השנים 1799–1806, ולאחר מכן מלך בוואריה בין השנים 1806–1825.
ביוגרפיה > בצעירותו

מקסימיליאן הראשון יוזף נולד ב-27 במאי 1756 לפרידריך מיכאל, רוזן פפאלץ-צווייבריקן-בירקנפלד ומריה פרנצסקה, רוזנת פפאלץ-זולצבאך, בתם של יוזף קרל עמנואל אוגוסט, רוזן פפאלץ-זולצבאך ואליזבת אוגוסטה סופיה, רוזנת פפאלץ-נויבורג.
מקסימיליאן יוזף התחנך אצל דודו כריסטיאן הרביעי, רוזן פפאלץ-צווייבריקן. בשנת 1776 התגייס מקסימיליאן יוזף לצבא צרפת, עלה במהירות בסולם הדרגות, ובשנת 1777 קיבל דרגת גנרל. בין השנים 1782–1789 הוצב מקסימיליאן בשטרסבורג, שם התיידד עם קלמנס פון מטרניך, לימים קנצלר אוסטריה. בפרוץ המהפכה הצרפתית עזב מקסימיליאן את צרפת, והצטרף לצבא האוסטרי, עמו לחם במלחמות המהפכה הצרפתית.
ביוגרפיה > הנסיך הבוחר מבוואריה

ב-1 באפריל 1795 מת אחיו קרל השני אוגוסט, דוכס פפאלץ-צווייבריקן, ומקסימיליאן יוזף עלה לשלטון במקומו. אולם, תוך זמן קצר נכבשה הדוכסות שלו על ידי הצרפתים. ב-16 בפברואר 1799 מקסימיליאן יוזף הפך לנסיך הבוחר מבוואריה ולדוכס ברג, לאחר מותו של בן משפחתו קרל תאודור, הנסיך הבוחר מבוואריה ללא ילדים.
מקסימיליאן יוזף שיפר את ניהול המדינה, והנהיג שלטון יותר ליברלי במדינה, בהשפעת הרעיונות שהגיעו מצרפת המהפכנית. ביחסי החוץ עמד מקסימיליאן לצד צרפת, וסייע לה במלחמותיה, ובתמורה לכך הוכתר מקסימיליאן יוזף ב-1 בינואר 1806 למלך בוואריה.
ביוגרפיה > מלך בוואריה

מקסימיליאן יוזף היה החשוב ביותר מבין כל הנסיכים שהשתייכו לקונפדרציה של הריין, ונשאר בברית עם נפוליאון עד 1813. ערב קרב לייפציג, הבטיחו לו בעלות הברית הבטחה לשלמות ממלכתו, ובתמורה לכך הכריז מקסימיליאן יוזף מלחמה על צרפת.
בחוזה פריז הראשון (3 ביוני 1814), נאלץ מקסימיליאן יוזף לוותר על טירול לאוסטריה, תמורת הדוכסות הגדולה של וירצבורג. אולם, בקונגרס וינה, נאלץ מקסימיליאן יוזף לבצע ויתורים נוספים לאוסטריה, שכללו ויתור על זלצבורג ואזורים נוספים, תמורת החלק המערבי של פפאלץ. כמו כן, לא ניתנה לבוואריה רצף טריטוריאלי עם שטחיה בפפאלץ.
בקונגרס וינה ולאחר מכן התנגד מקסימיליאן יוזף במלוא כובד משקלו, לכל כינון מחדש של גרמניה אשר אמור לסכן את עצמאותו של בוואריה, ומשום התעקשותו (ועוד נסיכים) על העיקרון של ריבונות מלאה, הוקמה הקונפדרציה הגרמנית, שהייתה גוף חלש ובלתי מחייב, והותירה על כנה את עצמאות המדינות השונות. ב-26 במאי 1818 העניק מקסימיליאן יוזף חוקה ליברלית לעמו, וב-24 באוקטובר 1817 חתם על קונקורדט עם הוותיקן שהחזיר לכמורה חלק מסמכויותיה שקוצצו קודם לכן. הפרלמנט החדש הוכיח את עצמו יותר עצמאי ממה שציפה מקסימיליאן, ובשל כך בשנת 1819 התקין מקסימיליאן את תקנות קרלסבאד, שעסקו בפעילות נגד ארגוני הסטודנטים הליברליים, למען פיטורי פרופסורים ליברליים מהאוניברסיטאות ולמען הגברת הצנזורה על התקשורת. והיוו את אחד משיאי הרסטורציה האירופית.
ב-13 באוקטובר 1825 מת מקסימיליאן יוזף במינכן, ובנו לודוויג הראשון עלה לשלטון במקומו.
משפחתו

ב-30 בספטמבר 1785 התחתן מקסימיליאן עם אוגוסטה וילהלמינה, נסיכת הסן-דרמשטדט, בתם של גאורג וילהלם, נסיך הסן-דרמשטדט ומריה לואיזה אלברטינה, רוזנת ליינינגן-דאכסבורג-פאלקנבורג-היידסהיים, ממנה היו לו 5 ילדים:
לודוויג (1786–1868).
אוגוסטה אמליה לודוויקה (1788–1851).
אמליה מריה אוגוסטה (1790–1794).
קרולינה אוגוסטה (1792–1873).
קרל תאודור מקסימיליאן (1795–1875).
ב-9 במרץ 1797 התחתן מקסימיליאן עם קרולינה מבאדן, בתם של קרל לודוויג, נסיך הכתר של באדן ואמליה מהסן-דרמשטדט, ממנה היו לו 8 ילדים:
בן (נולד מת 1799).
מקסימיליאן יוזף קרל פרידריך (1800–1803).
אליזבת לודוויקה (1801–1873).
אמליה אוגוסטה (1801–1877).
סופיה פרדריקה דורותיאה (1805–1872).
מריה אנה (1805–1877).
לודוויקה וילהלמינה (1808–1892).
מקסימיליאנה (1810–1821).
נוסחת האינטגרל החוזר של קושי

ערך זה עוסק בנוסחה לחישוב אינטגרל חוזר של פונקציה ממשית. אם התכוונתם לנוסחה לחישוב נגזרת של פונקציה מרוכבת, ראו .
במתמטיקה, ובפרט בחשבון אינפיניטסימלי, נוסחת האינטגרל החוזר של קושי היא נוסחה המאפשרת לחשב את התוצאה של הפעלה חוזרת ונשנית של אינטגרל על פונקציה ממשית.
הנוסחה קובעת כי:
נוסחה זו היא הבסיס להגדרת אינטגרל רימן-ליוביל.
הנוסחה נוסחה לראשונה על-ידי אוגוסטן לואי קושי בשנת 1823.